Ի դեպ, այս տարի ապրիլի 18-ին ընդունված որոշմամբ կառավարությունը վերանայել էր նաև զինծառայության համար ոչ պիտանի համարվող հիվանդությունների ցանկը, ինչի արդյունքում գիշերամիզությամբ, թերքաշությամբ, գիրությամբ ու արյան մեջ բիլիռուբինի բարձր քանակությամբ զորակոչիկները, այս ամառային զորակոչից սկսած, պիտի մեկնեն զինծառայության։ Հարցին, թե արդյոք սա կապվա՞ծ է բանակում տարեցտարի նվազող մարդկային ռեսուրսը որևէ կերպ լրացնելու հետ, Գեղամ Հարությունյանը բացասական պատասխան տվեց։